Briskeby gressbane

Briskeby stadion er hjemmebanen til fotballaget Hamarkameratene fra Hamar. Det ble før 2022-sesongen gjort en fintelling av antall sitteplasser på Briskeby og klubben kom fram til  sitteplasser, som vil være kapasiteten på Briskeby i 2022. Rekorden fra 1938 er på  tilskuere. Banen måler 106,5 x 67 meter.

 Historie 
Planene for fotballbane på Briskeby ble satt i gang i 1930, men kretsens første gressbane sto ikke klar før i 1936. Grunnen til at det ble gressbane, og ikke stadion i navnet, var at Hamar Idrettslag brukte Hamar stadion, og arbeiderklassemedlemmene i daværende Ham-Kam ville ikke sammenligne seg med det som ble oppfattet som et lag for borgerklassen.

I åpningskampen 28. juni 1936 møtte Lyn et forsterket Briskeby Fotballag, og vant 4–1. President i Norges Fotballforbund, Reidar Dahl, sto for åpningen.

I 1938 ble NM-finalen spilt på Briskeby mellom Fredrikstad og Mjøndalen. Fredrikstad vant 3-2, og det ble satt tilskuerrekord med  tilskuere på en bane som vanligvis tok .

Tilskuerrekorden for en Ham-Kam-kamp er  mot Lillestrøm 27. mai 1976.

I 1984 ble det bygd tribune med  sitteplasser på Briskeby. Ham-Kam tok opp et lån på to millioner kroner som førte til økonomiske problemer for klubben de neste ti årene, blant annet på grunn av renteoppgang. Vålerenga spilte sin siste hjemmekamp i sesongen 1984 på Briskeby foran  tilskuere.Nils Petter Stenberg (8. oktober 1984): Pliktløp på Briskbyen, side 28, Aftenposten 

I 1994 reddet Hamar kommune klubben fra konkurs ved å kjøpe hele anlegget.

 Arenaen 
Briskeby gressbane har én tribune med  sitteplasser langs den ene langsiden, og to tribuner med ståplasser på den andre. Disse ståtribunene ligger på hver sin side av inngangen fra Fredvang allé. Klubbhuset til Ham-Kam ligger langs den ene kortsiden, i Arenavegen. I klubbhuset er det også VIP-tribune. På den andre kortsiden er det en liten ståtribune.

 Ny arena 
Ham-Kam spilte i 2004- og 2005-sesongene med en dispensasjon fra Norges Fotballforbund som tillot dem å spille på Briskeby, i påvente av at en ny fotballarena skulle bygges. Kommunalt eide Hamar Sportsanlegg AS, som har ansvaret for de kommunale idrettsanleggene, ville først legge et nytt stadion på Tjuvholmen ved Mjøsa, men kommunen sa raskt nei til dette. I stedet gikk man inn for å oppgradere og bygge ut den nåværende Briskeby.

Tre forslag ble sendt ut til høring. Det minste forslaget hadde plass til ca.  seter, mens det største hadde plass til ca.  seter. Særlig områdets velforening motsatte seg et nytt stadion, blant annet på grunn av økningen i trafikk som dette vil medføre, og at flere av husene rundt dagens Briskeby ville måtte rives.

Formannskapet i Hamar kommune gikk 21. desember 2005 inn for alternativ to (A2a), med plass til  tilskuere. Denne beslutningen ble opprettholdt av kommunestyret 1. februar året etter, med 25 mot 14 stemmer for det mest omfattende forslaget, og dermed var det klart for bygging av nytt stadion. Første byggetrinn er planlagt å stå klart foran 2008-sesongen. Hele prosjektet har en antatt kostnadsramme på ca. 225 millioner kroner. 29. juni 2007 ble det klart at NCC Construction AS skal bygge den nye Briskeby gressbane.

På grunn av dårlig økonomisk styring gikk prosjektet tomt for penger før det kunne fullføres. Én ny langside og én ny kortside ble bygget før arbeidet ble stanset. Den gamle langsiden med sitteplasser er fortsatt operativ. Briskeby har dermed sitteplasser rundt tre av sidene, mens den siste kortsiden fortsatt ikke har tribunefasiliteter. Prosjektet har i ettertid fått mye kritikk for å ha vært for ambisiøst for en klubb med relativt begrenset inntektsgrunnlag. Ham-Kam holdt på å gå konkurs som følge av prosjektet, men ble reddet av lokalt næringsliv. Det ble satt krav om at det heretter skulle satses på lokale talenter, og at driften måtte holdes innenfor mer beskjeden økonomiske rammer.

 Referanser 

 Eksterne lenker 


Kategori:Idrettsanlegg i Hamar
Kategori:Fotballstadioner i Innlandet
Kategori:Hamarkameratene
Kategori:Byggverk fullført i 1936